**

**Projektas** “**Inovatyvaus, efektyvaus ir kompleksinio poliligotų pacientų sveikatos priežiūros modelio diegimas**”

Projekto Nr. 08.4.2-ESFA-K-616-01-0006

Projekto įgyvendinimo trukmė: 2020 m. spalio mėn. 16 d. – 2022 spalio mėn. 16 d.

**Projekto vykdytojas** Viešoji įstaiga "Vilkijos pirminės sveikatos priežiūros centras" kartu su **partneriais**: Viešoji įstaiga Kybartų pirminės sveikatos priežiūros centras, Viešoji įstaiga Lekėčių ambulatorija, Šakių rajono savivaldybės visuomenės sveikatos biuras, Kauno rajono savivaldybės biudžetinė įstaiga visuomenės sveikatos biuras, Gyvenimo būdo medicinos asociacija, Viešoji įstaiga „Lektoriai“, Viešoji įstaiga Garliavos pirminės sveikatos priežiūros centras, Vilkaviškio rajono savivaldybės visuomenės sveikatos biuras, Viešoji įstaiga „Pakaunės pirminės sveikatos priežiūros centras“, Uždaroji akcinė bendrovė „VIA MEDICA“, vykdo projektą iš ES socialinio fondo lėšų.

Projekto išlaidų suma 807.700,28 EUR

**Siekiami rezultatai** (per dvejus projekto įgyvendinimo metus, lyginant su pirminių apklausų duomenimis): išaugęs pacientų pasitenkinimas sveikatos priežiūra, išaugęs pacientų įsitraukimas į gydymo procesą, pagerėjęs pacientų savipriežiūros procesas, sumažėję pacientų gydymui skiriami kaštai, gerėjančios pacientų klinikinės išeitys, apmokytų specialistų, pacientų ir jų artimųjų skaičius, pagerėjusi pacientų gyvenimo kokybė.

Dviem ir daugiau lėtinėmis neinfekcinėmis ligomis sergančių pacientų gydymas ir priežiūra yra sudėtingi, kadangi nėra vienos aiškios diagnozės ir vieno skirtingoms ligoms tinkamo gydymo būdo. Šie pacientai pas gydytojus lankosi kur kas dažniau nei įprasta, jiems reikalingas tęstinis bendravimas su gydytoju, didelis dėmesys.

Siekiant pagerinti sveikatos priežiūros paslaugų kokybę ir prieinamumą pacientams, sergantiems dviem ir daugiau lėtinėmis neinfekcinėmis ligomis, projekte planuojama pritaikant Italijos ir Ispanijos patirtį išbandyti inovatyvų, efektyvų ir kompleksinį poliligotų pacientų sveikatos priežiūros modelį.

Pareiškėjo ir Partnerių įstaigose (5 PSP įstaigose) projekto įgyvendinimo metu bus diegiamas kompleksinis modelis: įtraukiantis skirtingus specialistus, paremtas komandinio darbo rezultatais, apimantis atvejo vadybos funkcijas, apimantis holistinį pacientų ištyrimą ir individualizuotą kiekvieno paciento gydymo plano sudarymą, skatinantis paciento įtraukimą, didelį dėmesį skiriantis tiek specialistų, tiek pacientų, tiek jų artimųjų kompetencijų ir žinių tobulinimui, skatinantis konsultavimo sistemos kūrimą ir įrodymais pagrįstos praktikos diegimą, įtraukiantis naujausias informacines technologijas, skatinantis socialinių tinklų įsitraukimą ir psichosoacialinės pagalbos teikimą